Μιλώντας στον στον Realfm 97,8 , ο πρόεδρος του Φαρμακευτικού Συλλόγου Αττικής σημείωσε πως «υπάρχει και άλλη φαρμακευτική εταιρεία, τα στελέχη της οποίας έχουν χάσει τον ύπνο τους» μετά την υπόθεση Novartis.

Ακόμη, πρόσθεσε πως «λαμβάνω μηνύματα και αν και δεν το παραδέχονται τα στελέχη της, μπορώ να καταλάβω», ανέφερε χαρακτηριστικά ο K. Λουράντος, όταν ρωτήθηκε τι τον οδηγεί σε αυτό το συμπέρασμα.

«Κατά την άποψή μου, θα πρέπει κάποιες εταιρίες και έχω μία συγκεκριμένη στο μυαλό μου, τα στελέχη της να μην κοιμούνται μετά την αποκάλυψη της Novartis», ανέφερε ο K. Λουράντος.

Οι ζημιές της χώρας από Novartis είναι 3 δις ενώ συνολικά από τις φαρμακευτικες εταιρείες η ζημιά αγγίζει τα 23 δις.

Σύμφωνα με τα όσα έχουν γίνει γνωστά μέχρι στιγμής από το διαβιβαστικό των εισαγγελικών αρχών που κατατέθηκε στη Βουλή για την υπόθεση Novartis, οι μίζες που φέρονται να διακινήθηκαν σε πολιτικά πρόσωπα ξεπερνούν τα 50 εκατ. ευρώ.

Σύμφωνα με τις εκτιμήσεις που μεταφέρονται, η συνολική ζημιά του Δημοσίου από τις παράνομες πρακτικές που χαρακτηρίζουν τις φαρμακευτικές εταιρείες αγγίζει τα 23 δισ. ευρώ για την περίοδο 2000-2015, ενώ αναφορικά με την υπόθεση της Novartis, η ζημιά φτάνει την ίδια περίοδο τα 3 δισ. ευρώ